15.7.2022
EL
Επίσημη Εφημερίδα της Ευρωπαϊκής Ένωσης
L 188/35
Εκτίμηση περιβαλλοντικών επιπτώσεων ολοκληρώνεται πριν από την κατασκευή πυρηνικού σταθμού ηλεκτροπαραγωγής, σύμφωνα με την οδηγία 2011/92/ΕΕ.
Εφαρμόζονται τα απαιτούμενα μέτρα μετριασμού και τα απαιτούμενα αντισταθμιστικά μέτρα.
Τα σχετικά στοιχεία του παρόντος τμήματος καλύπτονται από τις εκθέσεις των κρατών μελών προς την Επιτροπή σύμφωνα με το άρθρο 14 παράγραφος 1 της οδηγίας 2011/70/Ευρατόμ.
5) Πρόληψη και έλεγχος της ρύπανσης
Η δραστηριότητα πληροί τα κριτήρια που καθορίζονται στο προσάρτημα Γ του παρόντος παραρτήματος.
Οι μη ραδιενεργές εκπομπές κυμαίνονται εντός ή κάτω από τα επίπεδα εκπομπών που συνδέονται με τα εύρη των βέλτιστων διαθέσιμων τεχνικών (ΒΔΤ-AEL) που καθορίζονται στα συμπεράσματα βέλτιστων διαθέσιμων τεχνικών (ΒΔΤ) για τις μεγάλες μονάδες καύσης.
Δεν παρατηρούνται σημαντικές πολύτροπες επιδράσεις.
Για πυρηνικούς σταθμούς ηλεκτροπαραγωγής με θερμική ισχύ μεγαλύτερη από 1 MW, αλλά χαμηλότερη από τα όρια για την εφαρμογή των συμπερασμάτων ΒΔΤ για μεγάλες μονάδες καύσης, οι εκπομπές είναι χαμηλότερες από τις οριακές τιμές εκπομπών που καθορίζονται στο παράρτημα II μέρος 2 της οδηγίας (ΕΕ) 2015/2193.
Οι απορρίψεις ραδιενεργών αποβλήτων στον αέρα, στα υδατικά συστήματα και στο έδαφος (χώμα) πληρούν τους όρους της μεμονωμένης άδειας για τις συγκεκριμένες δραστηριότητες, κατά περίπτωση, και/ή τις εθνικές οριακές τιμές σύμφωνα με την οδηγία 2013/51/Ευρατόμ και την οδηγία 2013/59/Ευρατόμ.
Η διαχείριση των αναλωμένων καυσίμων και των ραδιενεργών αποβλήτων πραγματοποιείται με ασφάλεια και υπευθυνότητα σύμφωνα με την οδηγία 2011/70/Ευρατόμ και την οδηγία 2013/59/Ευρατόμ.
Το έργο διαθέτει επαρκή δυνατότητα προσωρινής αποθήκευσης, ενώ εφαρμόζονται εθνικά σχέδια διάθεσης για την ελαχιστοποίηση της διάρκειας της προσωρινής αποθήκευσης, σύμφωνα με τις διατάξεις της οδηγίας 2011/70/Ευρατόμ στην οποία θεωρείται ότι η αποθήκευση ραδιενεργών αποβλήτων, συμπεριλαμβανομένης της μακροπρόθεσμης αποθήκευσης, αποτελεί προσωρινή λύση, αλλά όχι εναλλακτική της διάθεσης.
6) Προστασία και αποκατάσταση της βιοποικι­ λότητας και των οικοσυστημάτων
Η δραστηριότητα πληροί τα κριτήρια που καθορίζονται στο προσάρτημα Δ του παρόντος παραρτήματος.
Εκτίμηση περιβαλλοντικών επιπτώσεων ολοκληρώνεται πριν από την κατασκευή πυρηνικού σταθμού ηλεκτροπαραγωγής, σύμφωνα με την οδηγία 2011/92/ΕΕ.
Εφαρμόζονται τα απαιτούμενα μέτρα μετριασμού και τα απαιτούμενα αντισταθμιστικά μέτρα.
Για εγκαταστάσεις/δραστηριότητες που βρίσκονται σε ευαίσθητες από άποψη βιοποικιλότητας περιοχές ή κοντά σε αυτές και ενδέχεται να έχουν σημαντικές επιπτώσεις σε ευαίσθητες από άποψη βιοποικιλότητας περιοχές (συμπεριλαμβανομένου του δικτύου προστατευόμενων περιοχών Natura 2000, των μνημείων παγκόσμιας κληρονομιάς της Unesco και των σημαντικών περιοχών βιοποικιλότητας, καθώς και άλλων προστατευόμενων περιοχών), έχει διενεργηθεί κατάλληλη αξιολόγηση, κατά περίπτωση, και με βάση τα συμπεράσματα αυτής εφαρμόζονται τα αναγκαία μέτρα μετριασμού.
Οι εγκαταστάσεις/δραστηριότητες δεν πρέπει να επιβαρύνουν την κατάσταση διατήρησης οποιουδήποτε από τους οικοτόπους ή τα είδη που απαντούν σε προστατευόμενες περιοχές.
4.29.
Παραγωγή ηλεκτρικής ενέργειας από ορυκτά αέρια καύσιμα Περιγραφή της δραστηριότητας Κατασκευή ή λειτουργία εγκαταστάσεων ηλεκτροπαραγωγής που παράγουν ηλεκτρική ενέργεια με χρήση ορυκτών αέριων καυσίμων που πληρούν τα κριτήρια του σημείου 1 στοιχείο α) του τμήματος 4.29 του παραρτήματος I. Η δραστηριότητα αυτή δεν περιλαμβάνει την παραγωγή ηλεκτρικής ενέργειας με την αποκλειστική χρήση ανανεώσιμων μη ορυκτών αέριων και υγρών καυσίμων, όπως αναφέρεται στο τμήμα 4.7 του παραρτήματος I, και βιοαερίου και υγρών βιοκαυσίμων, όπως αναφέρεται στο τμήμα 4.8 του παραρτήματος I. Οι οικονομικές δραστηριότητες αυτής της κατηγορίας μπορούν να συνδεθούν με διάφορους κωδικούς NACE, κυρίως τους κωδικούς D35.11 και F42.22, σύμφωνα με τη στατιστική ταξινόμηση των οικονομικών δραστηριοτήτων που θεσπίστηκε με τον κανονισμό (ΕΚ) αριθ.
1893/2006.